Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: egészségügyi és a hozzájuk kapcsolódó személyes adatok kezelésérõl és védelmérõl szóló 1997. évi XLVII. törvényben
Paragraph Index: 610

egészségügyi és a hozzájuk kapcsolódó személyes adatok kezelésérõl és védelmérõl szóló 1997. évi XLVII. törvényben (továbbiakban: Eüak.) és más jogszabályokban a jogi védelem már régóta garantált, a nehézség inkább a szabályok gyakorlati alkalmazásában rejlik. A 2004. évben az egészségügyi adatkezeléseket érintõen a legnagyobb jelentõségû ügy az irányított betegellátás rendszerének modellkísérletével volt kapcsolatos. Az Országos Egészségügyi Pénztár (OEP) égisze alatt évek óta folyó modellkísérlet lényege, hogy a háziorvosok és az egészségügyi ellátásokat finanszírozó OEP közé egy új szereplõ, a „szervezõ” ékelõdik, akinek feladatköre kettõs: a betegellátás „gazdaságosabb” megszervezése utólagos elemzések alapján, és az egészségügyi prevenciós programok lakossághoz való hatékonyabb közvetítése. A szervezõ a betegutak követését taj-szám és a gyógyszer- illetve az egészségügyi ellátások igénybevételének pontos adatai alapján végzi. A

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes